Vera Rostin Wexelsen

Vera Rostin Wexelsen (født 1949) er en norsk instruktør, skuespiller og dramatiker.

Etter cand.philol.-eksamen med teatervitenskap, kunsthistorie og nordisk litteratur med vekt på dramatikk, startet Vera Rostin Wexelsen Flaminiateatret sammen med Jorunn Vesterlid.  

Gruppa tok initiativ til Slottsfjellspillene i Tønsberg hvor Vera Rostin Wexelsen var skuespiller i 1990 og 1992 og instruktør i 1995. Vera Rostin Wexelsen var instruktør for flere store friluftsforestillinger på 1990-tallet. 

Vera Rostin Wexelsen har arbeidet som skuespiller og instruktør ved flere regionteatre i landet. Hun har vært teatersjef ved Nord-Trøndelag Teater og Hordaland Teater. 

I 2012 debuterte hun som barnebokforfatter med Adventsboka om Adventspøkelset. Boka var en videreutvikling av teaterstykket Adventspøkelset som Wexelsen skrev og instruerte for Hordaland Teater i 2010 og 2011.

Fra 2010 til hun gikk av med pensjon i 2020 var Wexelsen knyttet til Bergen Nasjonale Opera hvor hun blant annet skrev og instruerte flere introduksjonsforestillinger.

Vera Rostin Wexelsen er datter av fiolinist og dirigent Victor Rostin Svendsen, og barnebarn av dirigenten Morten Svendsen og operasanger Valentine Rostin-Svendsen. Hun er grandniese til Victoria Bachke, grunnlegger av Ringve Musikkmuseum og kusine til skuespiller Birgitte Victoria Svendsen.

 Referanser 

 Eksterne lenker 



Kategori:Norske skuespillere